Kurt blir grusom

Kurt blir grusom er en norsk data-animert film fra 2008 regissert av Rasmus Sivertsen. Filmen er basert på Erlend Loes bøker Kurt blir grusom og Kurt Quo Vadis (1995), og manuset er skrevet av Per H. V. Schreiner og  Karsten Fullu.

Filmen ble produsert av Cornelia Boysen fra Nordisk film og Ove Heiborg fra Qvisten Animation AS, med et budsjett på 22 millioner kroner.

Filmen hadde norsk premiere den 31. oktober 2008 og kom i butikkene på DVD og Blu-ray den 25. mars 2009. Filmes kan streames på TV2 Play og kan kjøpes og leies på blant annet YouTube.

Filmen har støtte for undertekster på dansk, engelsk, finsk, norsk og svensk. På TV2 Play har den kun norsk tekst.

 Handling 
Kurt oppdager en dag at samfunnet i bunn og grunn ikke respekterer trucksjåfører noe særlig. Kona er en ambisiøs arkitekt, naboen er lege, og heller ikke Kurts unger ser ut til å være særlig tilfreds med farens yrke. Selv om Kurt er populær på jobben og liker å kjøre truck, slutter han, og begynner å klatre på den sosiale rangstigen: Han vil bli lege, han vil bli rik, han vil være noen. Til slutt vil han til og med være statsminister. Ingen av delene lykkes særlig godt for ham, og Kurt blir etter hvert grusom.

 Medvirkende 
 Norsk stemme Rolle(r) Atle Antonsen KurtKristin Skogheim Anne-Lise Aksel Hennie Bud / Barnehagebarn Anders Bye Bruse-Kurt / Gunnar / Sjømannen / Kaffedrikkende gaffeltruckfører Pernille Sørensen Helena / Statsministeren / Rigmor / Reporter / Rik dame / Sykesøsteren Jon Øigarden Dr. Petter / Kelner / Pasient med utslett / MF Gaffeltrøkkfører Fredrik Steen Supermegaoversjefsdoktoren / Dommeren / Gullsmeden / Rik mann / Polske arbeidere / SOB Gaffeltruckfører Paul-Ottar Haga Politimann / Rekefangen Espen Sandvik Tegnestiftfangen

 Referanser 

 Eksterne lenker 


 Kurt blir grusom hos Filmguiden
 Kurt blir grusom hos Norsk filminstitutt


Kategori:Norske animasjonsfilmer
Kategori:Filmer basert på bøker
Kategori:Norske filmer fra 2000-årene
Kategori:Filmer fra 2008
Kategori:Norskspråklige filmer
Kategori:Vinnere av Sølvklumpen
Kategori:Erlend Loe